โดนสีรถที่ทางร้านกำลังพ่นปลิวเข้าจมูกเมื่อขับมอเตอร์ไซด์ผ่านนับครั้งไม่ถ้วน

เนื่องจากร้านพ่นสีรถอยู่ติดกับถนนสาธารณะ และงานพ่นสีกับผู้ใช้ถนนห่างกันไม่ถึง 1-2 เมตร 

เมื่อทางร้านพ่นสีจะมีกลุ่มสีที่กำลังพ่นลอยมาตามลมปะทะกับคนขับมอเตอร์ไซด์ หายใจนำสารพิษเข้าปอดเฮือกใหญ่เพราะไม่ทันตั้งตัวว่าเขากำลังพ่นสีอยู่ หารถติดอยู่ในซอยมีรถยนต์จอดรอสัญญาณไฟเขียวก็จะโดนกลุ่มสีพ่นนี้ลอยมาที่รถด้วยเช่นกัน

ข้าพเจ้าต้องใช้เส้นทางนี้ทุกวันด้วยรถมอเตอร์ไซด์แต่ต้องมาสูดดมสารพิษแบบนี้ ถึงแม้จะใส่หน้ากากอนามัยแล้วก็ไม่สามารถป้องกันได้ ข้าพเจ้าเป็นห่วงสุขภาพของตนเอง ไหนจะเรื่องการเงินหากเจ็บป่วยจากสายพิษ

อยากจะให้ กทม. ประสานงานให้ทางร้านทำกำแพงกั้นให้มิดชิด ไม่ให้สีที่พ่นหลุดรอดออกมาได้แม้แต่นิด

หากมีมาตรการอื่นที่สามารถทำให้ไม่มีสีพ่นหลุดรอดออกมาได้ก็สามารถทำได้หากทาง กทม. เห็นสมควร

อีกทั้งข้าพเจ้ายังมีความข้องใจด้วยว่า เปิดร้านพ่นสีรถโดยไม่มีกำแพงกั้นแบบนี้ ก่อให้เกิดความเดือดร้อนต่อปัญหาสุขภาพของผู้อื่นทำไมทาง สนง.เขตสายไหม จึงอนุญาตให้เปิดได้